राष्ट्रिय प्रजातन्त्र पार्टी (संयुक्त)

राष्ट्रिय प्रजातन्त्र पार्टी (संयुक्त) वा संक्षिप्त रूपमा राप्रपा (संयुक्त) नेपालको एक राजनीतिक दल थियो। पशुपति शमशेर जङ्गबहादुर राणाले २०७४ साउन २२ गते राष्ट्रिय प्रजातन्त्र पार्टीबाट विभाजन भई राष्ट्रिय प्रजातन्त्र पार्टी (प्रजातान्त्रिक) गठन गरेका थिए। २०७५ माघ १७ मा, यो एकीकृत राष्ट्रिय प्रजातन्त्र पार्टी (राष्ट्रवादी) सँग एकीकरण भएर राष्ट्रिय प्रजातन्त्र पार्टी (संयुक्त) बनेको थियो जुन प्रकाशचन्द्र लोहनी नेतृत्वको राष्ट्रिय प्रजातन्त्र पार्टीको अर्को विभाजित समूह हो।

 इतिहास 
 गठन 
राष्ट्रिय प्रजातन्त्र पार्टीका अध्यक्ष कमल थापासँग सरकारमा जाने विषयमा असहमति भएपछि पशुपति शमशेर राणाले राष्ट्रिय प्रजातन्त्र पार्टी (प्रजातान्त्रिक) गठन गरेका थिए। राष्ट्रिय प्रजातन्त्र पार्टीबाट व्यवस्थापिका संसद १८ जना सदस्य सहित यो पार्टी गठन भएको थियो। २०७४ भदौ ६ मा संविधान संशोधन विधेयक माथिको मतदानमा पार्टी अनुपस्थित भएको थियो। 

२०७४ भदौ २५ मा, शेरबहादुर देउवा नेतृत्वको सरकारमा पार्टी सहभागी भएको थियो। दीपक बोहोरा, विक्रम पाण्डे र सुनिलबहादुर थापा मन्त्री बनेका थिए। संसदीय दलको नेतामा दीपक बोहरा निर्वाचित भएका छन्। २०७४ असोज १ मा थप दुई जना मन्त्रीलाई मन्त्रिमण्डलमा सामेल गरिएको थियो।

 विलय र विघटन 

नेपाल कम्युनिष्ट पार्टी (एकीकृत मार्क्सवादी–लेनिनवादी) र नेपाल कम्युनिष्ट पार्टी (माओवादी केन्द्र)ले गरेको चुनावी गठबन्धनको प्रत्युत्तरमा पार्टीले नेपाली काङ्ग्रेस र राष्ट्रिय प्रजातन्त्र पार्टीसँग चुनावी गठबन्धन गरेको थियो। प्रतिनिधि सभा र प्रदेश सभा निर्वाचन, २०७४मा पार्टीले प्रतिनिधि सभाको कुनै पनि सिट जित्न सकेन। बागमती प्रदेश सभामा भने पार्टीले समानुपातिकतर्फ एक सिट पनि जितेको थियो। यो पार्टी २०७६ फागुन २९ गते राष्ट्रिय प्रजातन्त्र पार्टीमा विलय भएको थियो।

 चुनावी प्रदर्शन 
निर्वाचन नेतामतसिटस्थानगठित सरकारक्रम सङ्ख्या %क्रम सङ्ख्या +/-२०७४पशुपति शमशेर राणा८८,३७७०.९३आठौँ

 प्रदेश सभामा उपस्थिति 
प्रदेशसिटनिर्वाचन बागमती प्रदेश सभा२०७४
 नेतृत्व 
 अध्यक्ष 
 पशुपति शमशेर राणा, वि.सं २०७४–२०७६
 प्रकाशचन्द्र लोहनी, वि.सं २०७४–२०७६

 यो पनि हेर्नुहोस् 
राष्ट्रिय प्रजातन्त्र पार्टी
राष्ट्रिय प्रजातन्त्र पार्टी नेपाल

 सन्दर्भ सामग्रीहरू 

श्रेणी:नेपालका विघटित राजनीतिक दलहरू